**Bestyrelsesmøde i Andelsforeningen Fuglsangsparken mandag den 2. november 2015 kl. 19.00 hos Kjeld**

Deltagere: Ivan Busk Jensen, Mogens Jeppesen, Kjeld Jacobsen, Dorthe Knudsen og

Claus Stenum Jensen (referent)

Afbud:

1. **Siden sidst**

Hækken ved vejen ser efterhånden lidt træls ud. Vi beslutter, at den skal have en klipning, så den ser mere ensartet ud.

1. **Økonomi jf. saldobalancen**

Vi gennemgik de seneste tal, og vi konstaterede, at økonomien kører efter budgettet.

Der hensættes fortsat ca. 10.000 kr. til evt. udgift til stikkontakter i forbindelse med fibernetinstallation. Regningen er ikke kommet.

Kjeld kontakter Michael fra Helsted om prisen for snerydning i vinteren 2015-2016.  
  
Vi skal regne med at afsætte flere penge til VVS, da vi vurderer, at der er udsigt til flere udgifter til vore varmeanlæg på længere sigt.

Bevillingen fra seneste generalforsamling til evt. udskiftning af vandvarmere hensættes til 2016. Vi håber, at de kan holde længere.

1. **Evaluering på havedage/arbejdsdage**

Der var et fint fremmøde til de to dage. Der blev udført flere arbejdsopgaver.

Maling af skur, hækklipning og ukrudt på fællesareal m.m.

1. **Status på møde med bank (Nordea)**

Bestyrelsen havde møde med Nordeas Pia Svendgaard. Mødet blev afholdt den 2. november hos Mogens.  
Nordeas repræsentant Pia Svendgaard vurderede, at der fremover skal afdrages mere på vore lån.  
Når lånet skal fornyes senest 2019, når det nuværende lån udløber, skal vi regne med større afdrag.

Vi kunne forberede os ved at spare op allerede fra 2016. Ellers kan vi evt. risikere en huslejestigning, når vi skal optage et nyt lån. Der er endnu ikke taget beslutning om, hvad der evt. skal/kan gøres.

1. **Projekter/reparationer**

Ivan undersøger vedrørende sparkeplader til garagedøre, som er bestilt.  
Plæneklipperen klargøres til en ny sæson.  
Garageportene skal males, det kunne vi selv gøre på en arbejdsdag

1. **Partytelt**

Vi har nu fået en ny side til teltet, da den oprindelige var skadet. Teltet ligger pakket ned i en plastikkasse i skuret, stængerne ligger under loftet. Samlingsinstruktion ligger også i kassen.  
Teltet kan lånes ud til andelshavere, hvis festen/aktiviteten afholdes på Pramdragervej.   
Spørg Kjeld eller en anden fra bestyrelsen.

1. **Hjemmeside – hostmaster.dk**

Lou og Partnere er nu registreret som hostmaster for vores hjemmeside, da lovgivningen kræver dette.

Siden bliver snarest opdateret med de referater m.m., der mangler

1. **Næste møde**

Næste møde aftales senere. Det kunne være mellem den 13.-20. december med budget for 2016 som et af punkterne

Husk foreningens hjemmeside: [www.pramdrager.dk](http://www.pramdrager.dk)

**Dorthe og Kjeld har deltaget i et møde med Nordea, Lou og Danbolig**

Her er en kort opsummering fra mødet:

Hovedbudskaberne fra mødet var bl.a.: Hvad og hvordan bør bestyrelsen handle inden for de aftalte rammer, vigtigheden af, at der er styr på såvel kortsigtede som langsigtede planer både i forhold til vedligeholdelse, istandsættelser og den daglige økonomi: sammenhæng mellem indtægter og udgifter og specielt fokus på altid - og fra dag eet - at få skabt økonomisk råderum til fremtidig vedligeholdelse. Opsparing til at konsolidere foreningen er vigtig.

Jo bedre styr på tingene, og løbende dialog med bank og advokat, skaber et positivt grundlag for den måde, vi som forening bliver vurderet på i forhold til nuværende og fremtidig finansiering.

Danbolig bragte på banen, at andelsboliger kan sælges. Dog må man - ligesom øvrige boligejere - have tålmodighed. Det går bedre på boligmarkedet; men ting tager tid.